178 
paa Dyrets Overside sort, paa Undersiden med lysere, graalige 
Pletter; ogsaa Halens Sideflader er lysere, graa- og brunplettede 
som hos Flertallet af Axolotl’er. 
Dyret fremtræder saaledes utvivlsomt som en Mellemform. Ved 
Kroppens Form, Mangelen paa Hudbræmmer, Tilstedeværelsen af 
bevægelige Øjelaag og ved Hudens Beskaffenhed stemmer det 
overens med Amblystom - Formen; ved den høje, sammentrykte 
Hale, Svømmehinden mellem Bagfodens Tæer, det indre Gælle¬ 
apparats Bibeholdelse, Mundspaltens, Ganetændernes og Tungens 
Forhold samt ved Hudens Farvetegning paa Underfladen og paa 
Halens Sider minder det derimod om Axolotl’en; og de stærkt rudi¬ 
mentære ydre Gællestammer svarer til, hvad der ses i de seneste 
Metamorfosestadier, naar Gællespalten er i Færd med at lukkes. 
Fra Wintrebert’s „demi-amblystome“ adskiller Dyret sigi 
visse Retninger og særlig da derved, at der trods et Aars Forløb 
ikke er indtraadt nogen Nydannelse af Gæller eller blot en Vækst 
af de rudimentære Gællestammer. 
Blandt de talrige Axolotl’er, som jeg gennem Behandling med 
Thyreoidea-Præparater og visse Jod-Æggehvidestoffer har bragt til 
Metamorfose, fandtes tre, der paa et vist Tidspunkt frembød be¬ 
tydelig Lighed med den ovenfor omtalte, idet Rygbræmmen resor¬ 
beredes fuldstændig, Halebræmmen kun delvis, og Hovedet antog 
den ejendommelig firkantede Form med de skrumpede Gæller; 
men i alle tre Tilfælde indtraadte efter en Pavse i Metamorfosen 
dennes sidste Stadier. 
Det kunde efter disse Iagttagelser se ud til, at den ad kunstig 
Vej fremtvungne Metamorfose hos Axolotl'en forløber i to Faser, 
der dog — for saa vidt Optagelsen af Thyreoidea-Stoffer eller Jod- 
Æggehvide har været tilstrækkelig — uden paaviselige Grænser 
gaar over i hinanden, og at der ved Optagelse af et vist Minimum 
af disse Stoffer kun indtræder en ved bestemte Forandringer kende¬ 
tegnet, partiel Metamorfose, der kan være varig. 
Litteratur. 
1. M a r i e v. C h a u v i n. Zeitschr. f. wissenschaftl. Zoologie. 41. Bd. 1885. 
2. P. W i n t r e b e r t. Compt.rend.hebd.Soc.de Biologie. 1918 t. 2. p. 415 
& 549. 
3. R. D. O. J o h n s o n. Science. Vol. XXXVI. July — Decbr. 1912. 
